CELEX: 32014R0075
Language: el
Date: 2014-01-27 00:00:00
Title: Εκτελεστικός κανονισμός (ΕΕ) αριθ. 75/2014 της Επιτροπής, της 27ης Ιανουαρίου 2014 , για την τροποποίηση του κανονισμού (ΕΚ) αριθ. 1184/2005 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων που εμποδίζουν την ειρηνευτική διαδικασία και παραβιάζουν το διεθνές δίκαιο στο πλαίσιο της σύγκρουσης στην περιοχή του Νταρφούρ στο Σουδάν

29.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 26/2
            
         
      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 75/2014 ΤΗΣ ΕΠΙΤΡΟΠΉΣ
   
   της 27ης Ιανουαρίου 2014
   για την τροποποίηση του κανονισμού (ΕΚ) αριθ. 1184/2005 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων που εμποδίζουν την ειρηνευτική διαδικασία και παραβιάζουν το διεθνές δίκαιο στο πλαίσιο της σύγκρουσης στην περιοχή του Νταρφούρ στο Σουδάν
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1184/2005 του Συμβουλίου, της 18ης Ιουλίου 2005, για την επιβολή συγκεκριμένων περιοριστικών μέτρων κατά ορισμένων προσώπων που εμποδίζουν την ειρηνευτική διαδικασία και παραβιάζουν το διεθνές δίκαιο στο πλαίσιο της σύγκρουσης στην περιοχή του Νταρφούρ στο Σουδάν (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Το παράρτημα I του κανονισμού (ΕΚ) αριθ. 1184/2005 απαριθμεί τα πρόσωπα, τις ομάδες και τις οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.
            
         
               (2)
            
            
               Στις 13 Μαρτίου 2013, η Επιτροπή Κυρώσεων του Συμβουλίου Ασφαλείας των Ηνωμένων Εθνών (ΣΑΗΕ) αποφάσισε να τροποποιήσει εννέα καταχωρίσεις του καταλόγου. Επιπλέον, στις 4 Σεπτεμβρίου 2013, η Επιτροπή Κυρώσεων του ΣΑΗΕ αποφάσισε να τροποποιήσει περαιτέρω μια καταχώριση στον κατάλογο.
            
         
               (3)
            
            
               Κατά συνέπεια, το παράρτημα Ι του κανονισμού (ΕΚ) αριθ. 1184/2005 θα πρέπει να επικαιροποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 1184/2005 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Ιανουαρίου 2014.
      
         
            Για την Επιτροπή, εξ ονόματος του Προέδρου,
         
            o Προϊστάμενος της Υπηρεσίας Μέσων Εξωτερικής Πολιτικής
         
      
   
   
      (1)  ΕΕ L 193 της 23.7.2005, σ. 9.
   
      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 1184/2005 τροποποιείται ως εξής:
      
                  (1)
               
               
                  Η καταχώριση «Gaffar Mohammed Elhassan (γνωστός και ως Gaffar Mohmed Elhassan). Τίτλος: Υποστράτηγος. Αξίωμα: Διοικητής της Δυτικής Στρατιωτικής Περιφέρειας για τη Σουδανική Αεροπορία. Ημερομηνία γέννησης: 24.6.1953.» αντικαθίσταται από την καταχώριση:
                  «Gaffar Mohammed Elhassan (γνωστός και ως Gaffar Mohmed Elhassan). Ημερομηνία γέννησης: 24.6.1952. Άλλες πληροφορίες: α) απόστρατος των σουδανικών ενόπλων δυνάμεων, β) κάτοικος El Waha, Omdurman, Σουδάν, γ) αριθ. δελτίου ταυτότητας αποστράτου: 4302.»
               
            
                  (2)
               
               
                  Η καταχώριση «Gabril Abdul Kareem Badri (γνωστός και ως Gibril Abdul Kareem Barey). Τίτλος: Στρατηγός. Αξίωμα: Επιχειρησιακός Διοικητής του Εθνικού Κινήματος Μεταρρύθμισης και Ανάπτυξης» αντικαθίσταται από την εξής καταχώριση:
                  «Gabril Abdul Kareem Barey (γνωστός και ως β) Gibril Abdul Kareem Barey, β) Tek). Τίτλος: Στρατηγός. Αξίωμα: Επιχειρησιακός Διοικητής του Εθνικού Κινήματος Μεταρρύθμισης και Ανάπτυξης (NMRD). Άλλες πληροφορίες: Κάτοικος Tine, στη σουδανική πλευρά των συνόρων με το Τσαντ.»
               
            
                  (3)
               
               
                  Η καταχώριση «Sheikh Musa HILAL. Άλλες πληροφορίες: Ανώτατος αρχηγός της φυλής Jalul στο Βόρειο Νταρφούρ.» αντικαθίσταται από την καταχώριση:
                  «Sheikh Musa Hilal. Αξίωμα: α) Μέλος της Εθνικής Συνέλευσης του Σουδάν, β) ειδικός σύμβουλος στο Υπουργείο Ομοσπονδιακών Υποθέσεων (διορίστηκε από τον Πρόεδρο του Σουδάν το 2008).»
               
            
                  (4)
               
               
                  Η καταχώριση «Adam Yacub SHANT. Άλλες πληροφορίες: Διοικητής του Σουδανικού Απελευθερωτικού Στρατού» αντικαθίσταται από την ακόλουθη καταχώριση:
                  «Adam Yacub Sharif (γνωστός και ως α) Adam Yacub Shant, β) Adam Yacoub). Ημερομηνία γέννησης: γύρω στο 1976. Άλλες πληροφορίες: Αναφέρεται ότι απεβίωσε στις 7 Ιουνίου 2012.»